Lav et referat af nedenstående tekst:

Tekst:
For ni år blev der stjålet en stor samling grønlandske figurer - tupilakker - fra Pakhuset Krik i Sydthy. Samlingen anslås at have en værdi på 2,5 millioner kroner. Galleriejeren Bjørn Wandall havde egentlig opgivet at se samlingen igen. Men forleden blev Bjørn Wandall kontaktet af Østjyllands Politi, der meddelte, at man havde fundet tupilakkerne, da man i forbindelse med en anden sag lavede en ransagning i Randers. - Der faldt en mærkelig ro over mig. Jeg blev glad. Det har været bistert for mig, at noget, der lå mig så nært, er blevet puttet i kasser i hast med aviser og stjålne dynebetræk, fortæller Bjørn Wandall. 100 procent unikke kunstværker Bjørn Wandall var selv med til at fastslå, at de tupilakker, der blev fundet i Randers, var fra den stjålne samling. Han modtog en række billeder fra politiet, som han sammenlignede med billeder fra sagens akter, der fylder 460 sider. Politiet sendte blandt andet et foto af en eskimo i fedtsten, der har øjne lavet af elfenben. Det hele er totalt unikt. Derfor er det 100 procent sikkert, at det er vores gamle ting, siger Bjørn Wandall. Selvom Bjørn Wandall er glad for, at tupilakkerne er fundet, er han ikke sikker på, at han bliver kunstværkernes ejer fremover. Sigtet for hæleri af særlig grov beskaffenhed Det vil kræve, at han køber kunstværkerne tilbage af forsikringsselskabet eller på en auktion, da han har fået en forsikringssum, der dækker tabet. - Jeg er 78 år, og jeg skal ikke til at samle igen. Jeg synes, det er spændende, hvis andre viser sig at være interesserede i at købe de ting, som har ligget mig så nært på sinde i så mange år, siger han. Tupilakkerne blev fundet hos en 55-årig mand. Onsdag formiddag blev han fremstillet i et grundlovsforhør i Randers for lukkede døre. Han sigtes for hæleri af særlig grov beskaffenhed og blev varetægtsfængslet i fire uger.

Referat:
I 2010 fik Bjørn Wandall stjålet sin samling af grønlandske tupilakker. Tirsdag dukkede den op i et pakhus i Randers.